stanford-oval/wikipedia huggingface dataset:
เธอกับฉันเพื่อนกันหนึ่งสัปดาห์

| --- | --- |
เธอกับฉันเพื่อนกันหนึ่งสัปดาห์
一週間フレンズ。 (Isshūkan Furenzu.)
แนว: โรแมนติก, ตลก, ดราม่า
มังงะ
เขียนโดย: มัทฉะ ฮาซึกิ
สำนักพิมพ์:  สแควร์เอนิกซ์
สำนักพิมพ์ภาคภาษาอังกฤษ:  รักพิมพ์
นิตยสาร: Gangan Joker
กลุ่มเป้าหมาย: โชเน็ง
ตีพิมพ์ตั้งแต่: 21 มกราคม พ.ศ. 2555 – 22 มกราคม พ.ศ. 2558
จำนวนเล่ม: 7
อนิเมะโทรทัศน์
กำกับโดย: ทาโร่ อิวาซากิ
เขียนบทโดย: โชทาโร่ สุงะ
ดนตรีโดย: โนบุโกะ โทดะ
สตูดิโอ: Brain's Base
ถือสิทธิ์โดย:  โรสมีเดียแอนด์เอ็นเตอร์เทนเมนต์
เครือข่าย: Tokyo MX, MBS, TVA, BS11, AT-X
ฉาย:  6 เมษายน พ.ศ. 2557  –  22 มิถุนายน พ.ศ. 2557
ตอน: 12
ภาพยนตร์ไลฟ์แอ็คชัน
 One Week Friends (ภาพยนตร์) 
เธอกับฉันเพื่อนกันหนึ่งสัปดาห์ (ญี่ปุ่น: 一週間フレンズ。; โรมาจิ: Isshūkan Furenzu.) เป็นการ์ตูนญี่ปุ่น เขียนโดย มัทฉะ ฮาซึกิ ลงตีพิมพ์ในนิตยสารGangan Joker ของบริษัทสแควร์เอนิกซ์ ระหว่างวันที่ 21 มกราคม พ.ศ. 2555 ถีงวันที่ 22 มกราคม พ.ศ. 2558 ตีพิมพ์ครั้งแรกในรูปแบบการ์ตูนเรื่องสั้นในนิตยสารฉบับเดือนกันยายน พ.ศ. 2554 ได้รับการจัดพิมพ์รวมเล่มเป็นหนังสือการ์ตูนรวม 7 เล่ม ได้รับการดัดแปลงเป็นภาพยนตร์การ์ตูนโทรทัศน์โดยสดูดิโอ Brain's Base ออกอากาศระหว่างวันที่ 6 เมษายน ถึงวันที่ 22 มิถุนายน พ.ศ. 2557 และได้รับการดัดแปลงเป็นภาพยนตร์ไลฟ์แอ็คชันออกฉายเมื่อวันที่ 18 กุมภาพันธ์ พ.ศ. 2560
ในประเทศไทย เธอกับฉันเพื่อนกันหนึ่งสัปดาห์ได้รับลิขสิทธิ์หนังสือการ์ตูนโดยสำนักพิมพ์รักพิมพ์ ส่วนภาพยนตร์การ์ตูนโทรทัศน์ ได้รับลิขสิทธิ์โดยบริษัท โรส มีเดีย แอนด์ เอ็นเตอร์เทนเมนท์
เนื้อเรื่อง

ฮาเสะ ยูกิ นักเรียนชั้น ม. ปลายสังเกตว่าฟุจิมิยะ คาโอริที่เป็นเพื่อนร่วมชั้นมักจะอยู่ตัวคนเดียวและดูเหมือนจะไม่มีเพื่อน จึงเข้าหาเพื่อขอเป็นเพื่อนกับคาโอริ ทว่าคาโอริได้เผยว่าเธอจะสูญเสียความทรงจำเกี่ยวกับเพื่อนสนิทในทุกๆวันจันทร์ แต่ยูกิก็ยังคงพยายามที่จะขอเป็นเพื่อนกับคาโอริอีกครั้งในทุกๆสัปดาห์
ตัวละคร

ฮาเสะ ยูกิ (ญี่ปุ่น: 長谷 祐樹; โรมาจิ: Hase Yūki)
ฟุจิมิยะ คาโอริ (ญี่ปุ่น: 藤宮 香織; โรมาจิ: Fujimiya Kaori)
คิริว โชโงะ (ญี่ปุ่น: 桐生 将吾; โรมาจิ: Kiryū Shōgo)
ยามางิชิ ซากิ (ญี่ปุ่น: 山岸 沙希; โรมาจิ: Yamagishi Saki)
คุโจ ฮาจิเมะ (ญี่ปุ่น: 九条 一; โรมาจิ: Kujō Hajime)
เซริซาวะ ไมโกะ (ญี่ปุ่น: 芹澤 舞子; โรมาจิ: Serizawa Maiko)
นิชิมุระ ไอ (ญี่ปุ่น: 西村 藍; โรมาจิ: Nishimura Ai)
ฟุจิมิยะ ชิโฮะ (ญี่ปุ่น: 藤宮 志穂; โรมาจิ: Fujimiya Shiho)
อิโนะอุเอะ จุน(ญี่ปุ่น: 井上 潤; โรมาจิ: Inoue Jun)
รูปแบบต่าง ๆ > หนังสือการ์ตูน

มัทฉะ ฮาซึกิเขียนเริ่มเขียนเรื่องเธอกับฉันเพื่อนกันหนึ่งสัปดาห์ในรูปแบบการ์ตูนเรื่องสั้น ตีพิมพ์ครั้งแรกในนิตยสาร Gangan Joker ฉบับเดือนกันยายน พ.ศ. 2554 หลังจากนั้นจึงได้เขียนเป็นการ์ตูนเรื่องยาวตีพิมพ์ในนิตยสาร Gangan Joker ตั้งแต่วันที่ 21 มกราคม พ.ศ. 2555  จนกระทั่งตีพิมพ์ถึงตอนจบหลังจากนั้นสามปี ในนิตยสาร Gangan Joker ฉบับเดือนกุมภาพันธ์ พ.ศ. 2558 ที่จำหน่ายในประเทศญี่ปุ่นเมื่อวันที่ 22 มกราคม พ.ศ. 2558  ต่อมามีตอนพิเศษตีพิมพ์ในนิตยสารฉบับเดือนพฤษภาคม พ.ศ. 2558 ซึ่งจำหน่ายเมื่อวันที่ 22 เมษายน พ.ศ. 2558
เธอกับฉันเพื่อนกันหนึ่งสัปดาห์ได้รับการจัดพิมพ์รวมเล่มเป็นหนังสือการ์ตูนรวม 7 เล่ม เล่มแรกวางจำหน่ายเมื่อวันที่ 22 มิถุนายน พ.ศ. 2555 เล่มสุดท้ายวางจำหน่ายเมื่อวันที่ 22 เมษายน พ.ศ. 2558
แหล่งข้อมูลอื่น

เว็บไซต์ทางการของหนังสือการ์ตูน เธอกับฉันเพื่อนกันหนึ่งสัปดาห์ (ญี่ปุ่น)
เว็บไซต์ทางการของภาพยนตร์การ์ตูนโทรทัศน์ เธอกับฉันเพื่อนกันหนึ่งสัปดาห์ (ญี่ปุ่น)
One Week Friends (มังงะ) ที่เครือข่ายข่าวอนิเมะ
ก้าวแรกสู่สังเวียน

| --- | --- |
ก้าวแรกสู่สังเวียน
はじめの一歩
ชื่อภาษาอังกฤษ: Fighting Spirit
แนว: โลดโผน สุขนาฏกรรม กีฬา
มังงะ
เขียนโดย: โจจิ โมริกาวะ
สำนักพิมพ์:  โคดันชะ
ตีพิมพ์ตั้งแต่: 2532 – ปัจจุบัน
จำนวนเล่ม: 142 เล่ม
อนิเมะ
ก้าวแรกสู่สังเวียน : The Fighting!
กำกับโดย: ซาโตชิ นิชิมูระ
สตูดิโอ:  แมดเฮาส์
ฉาย:   3 ตุลาคม 2543  –  27 มีนาคม 2545    1 พฤศจิกายน 2548 - 30 กรกฎาคม 2549
อนิเมะ
แชมเปี้ยนโร้ด
กำกับโดย: ซาโตชิ นิชิมูระ
สตูดิโอ:  แมดเฮาส์
อนิเมะ
มาชิบะ ปะทะ คิมูระ
กำกับโดย: ฮิโตชิ นัมบะ
สตูดิโอ:  แมดเฮาส์
ฉาย: 5 กันยายน 2546
อนิเมะ
ก้าวแรกสู่สังเวียน : New Challenger
กำกับโดย: ชิชิโด จุน
สตูดิโอ:  แมดเฮาส์
ฉาย:   6 มกราคม 2552  –  30 มิถุนายน 2552    2554
ก้าวแรกสู่สังเวียน (ญี่ปุ่น: はじめの一歩; โรมาจิ: Hajime no Ippo; อังกฤษ: Fighting Spirit) เป็นการ์ตูนญี่ปุ่นแนวมวย เขียนและวาดภาพประกอบโดยโจจิ โมริกาวะ เรื่องนี้ได้รับการตีพิมพ์เป็นตอนโดยสำนักพิมพ์โคดันชะลงในโชเน็นแม็กกาซีน นิตยสารแนวโชเน็งตั้งแต่เดือนตุลาคม 1989 และมีการรวบรวมเป็นฉบับรวมเล่ม (ทังโกบง) ทั้งหมด 142 เล่ม ณ เดือนธันวาคม 2024 เรื่องราวนี้เป็นเรื่องราวของ อิปโป มาคุโนะอุจิ นักเรียนมัธยมปลายในช่วงที่เขาเริ่มต้นอาชีพนักมวย และเมื่อเวลาผ่านไป เขาก็คว้าแชมป์ต่าง ๆ มากมาย และเอาชนะคู่ต่อสู้ไปได้หลายคน
ส่วนฉบับอนิเมะ เริ่มออกอากาศที่ญี่ปุ่น ทางสถานีนิปปอนทีวี ตั้งแต่เดือนตุลาคม พ.ศ. 2543 ถึงเดือนมีนาคม พ.ศ. 2545 มีความยาวทั้งสิ้น 76 ตอน หลังจากนั้นก็ยังมีการสร้างตอน "แชมเปี้ยนโร้ด" ซึ่งเป็นภาคพิเศษออกฉายทางโทรทัศน์ และตอน "มาชิบะ ปะทะ คิมูระ" ออกจำหน่ายในรูปแบบ OVA (โอวีเอ) ด้วย สำหรับในประเทศไทย เคยออกอากาศทางโมเดิร์นไนน์ ทีวีตั้งแต่วันที่ 1 พฤศจิกายน พ.ศ. 2548 ถึง 30 กรกฎาคม พ.ศ. 2549 ในรายการโมเดิร์นไนน์ การ์ตูน เวลา 9.30-10.00 น. และออกจำหน่ายในรูปแบบวีซีดี โดย TIGA ในชื่อรายการ MCOT Dexclub ทุกเช้าวันเสาร์ - อาทิตย์ เวลา 6.00 น. - 6.30 น. เริ่มเร็วๆ นี้ ฉายทางช่อง 9 เอ็มคอตเอชดี
เรื่องย่อ

อิปโป เป็นเด็กหนุ่มลูกชาวประมงที่ทั้งกตัญญูและขยันขันแข็ง ก่อนไปโรงเรียนเขาจะช่วยแม่ทำงาน และเมื่อกลับจากโรงเรียนก็จะรีบกลับมาช่วยแม่จัดของลงเรือทุกวัน ทำให้อิปโปไม่ค่อยมีเพื่อน บวกกับความที่มีนิสัยขี้ขลาด อ่อนแอ ไม่สู้คน เขาจึงมักจะถูกเพื่อนในชั้นเรียนรังแกอยู่เสมอ
ชีวิตของอิปโปดำเนินเป็นวัฏจักรเช่นนี้มาตลอด จนกระทั่งวันหนึ่ง เมื่อ ทากามูระ มาโมรุ ได้เข้ามาช่วยเหลือในขณะที่เขากำลังถูกรังแก อิปโปรู้สึกประทับใจในความเก่งกาจของทากามูระ และฝันอยากจะชกมวยอย่างทากามูระบ้าง แม้เส้นทางสู่การเป็นนักมวยของเขาจะไม่ได้โรยด้วยกลีบกุหลาบ แต่อย่างน้อยอิปโปก็รู้แล้วว่าสิ่งที่ตนเองรักและต้องการที่จะทำที่สุดนั้น ไม่มีอย่างอื่นอีกแล้วนอกจาก มวย
สื่อ > มังงะ

เขียนและวาดภาพประกอบโดยโจจิ โมริกาวะ ก้าวแรกสู่สังเวียน ได้รับการตีพิมพ์ใน โชเน็นแม็กกาซีน ของสำนักพิมพ์โคดันชะตั้งแต่วันที่ 11 ตุลาคม 1989 มังงะเรื่องนี้ได้ตีพิมพ์มาแล้วกว่า 30 ปี และได้ตีพิมพ์ถึงตอนที่ 1,000 ในเดือนธันวาคม 2012 กลายเป็นหนึ่งในซีรีส์มังงะที่ตีพิมพ์ยาวนานที่สุด โดยมีตอนมากกว่า 1,400 ตอนในญี่ปุ่นในปี 2022 โคดันชะได้จัดทำเป็นฉบับรวมเล่ม (ทังโกบง) เล่มแรกได้รับการตีพิมพ์เมื่อวันที่ 17 กุมภาพันธ์ 1990 ณ วันที่ 17 กรกฎาคม 2024 ได้ตีพิมพ์ไปแล้ว 141 เล่ม ในเดือนมิถุนายน 2021 มีการประกาศว่ามังงะเรื่องนี้จะมีการเผยแพร่ทางดิจิทัลเป็นครั้งแรกในรอบ 33 ปีนับตั้งแต่การตีพิมพ์ โดยเริ่มในวันที่ 1 กรกฎาคมของปีเดียวกัน
โคดันชะเริ่มเผยแพร่ในรูปแบบดิจิทัลเป็นภาษาอังกฤษบนบริการ K Manga โดยวางจำหน่าย 10 เล่มแรก (87 ตอน) ในเดือนกันยายน 2023 และมีวางจำหน่ายตอนใหม่ทุกสัปดาห์
สื่อ > อนิเมะ

ก้าวแรกสู่สังเวียน ถูกดัดแปลงเป็นแฟรนไชส์อนิเมะ ซีรีส์อนิเมะทางโทรทัศน์ความยาว 75 ตอน ผลิตโดยแมดเฮาส์, นิปปงทีวี และ VAP กำกับโดยซาโตชิ นิชิมูระ ออกอากาศทางนิปปงทีวีระหว่างวันที่ 4 ตุลาคม 2000 ถึง 27 มีนาคม 2002 ตอนต่างๆ ได้ถูกรวบรวมเป็นดีวีดีจำนวน 25 แผ่นที่ออกโดย VAP ตั้งแต่วันที่ 16 มีนาคม 2001 ถึงวันที่ 21 มีนาคม 2003 ดีวีดีชุดสุดท้ายประกอบด้วยตอนพิเศษที่ไม่ได้ออกอากาศในญี่ปุ่น ตอนที่ 76 ภาพยนตร์โทรทัศน์เรื่อง Hajime no Ippo: Champion Road ออกอากาศเมื่อวันที่ 18 เมษายน 2003 ออริจินัลวิดีโอแอนิเมชัน (OVA) ชื่อ Hajime no Ippo Mashiba vs. Kimura ออกฉายเมื่อวันที่ 5 กันยายน 2003
ซีซั่นที่สองชื่อว่า Hajime no Ippo: New Challenger ออกอากาศทางนิปปงทีวีตั้งแต่วันที่ 6 มกราคมถึง 30 มิถุนายน 2009
ในปี 2009 ริกิยะ โคยามะ ผู้พากย์เสียงมาโมรุ ทากามูระ เปิดเผยบนบล็อกของเขาว่ากำลังมีแผนสร้างภาคต่อของซีรีส์อนิเมะทางโทรทัศน์เรื่อง Hajime no Ippo: New Challenger ในตอนท้ายของบล็อกของเขา เขาเขียนว่า "แน่นอนว่าเรากำลังวางแผนสร้างภาคต่อด้วย!!" ในเดือนกรกฎาคม 2013 มีรายงานจากนิตยสาร โชเน็นแม็กกาซีน ฉบับที่ 34 ของปีนั้นว่า ก้าวแรกสู่สังเวียน ซีซั่นที่ 3 จะออกอากาศในปี 2013 ซีซั่นที่ 3 ชื่อว่า Hajime no Ippo: Rising ออกอากาศทั้งหมด 25 ตอนตั้งแต่วันที่ 5 ตุลาคม 2013 ถึง 29 มีนาคม 2014 Hajime no Ippo: Rising ได้รับการสตรีมบน Crunchyroll
ในอเมริกาเหนือ ซีซั่นแรกได้รับการเผยแพร่โดย Geneon Entertainment ในปี 2003 ซึ่งเปิดตัวภายใต้ชื่อ Fighting Spirit Geneon จัดจำหน่าย Fighting Spirit ในรูปแบบดีวีดี 15 แผ่น โดยแต่ละแผ่นมี 5 ตอน ดีวีดีชุดแรกออกจำหน่ายเมื่อวันที่ 6 กรกฎาคม 2004 และชุดที่ 15 ออกจำหน่ายเมื่อวันที่ 19 ธันวาคม 2006 ดีวีดีมีทั้งภาษาอังกฤษและภาษาสเปน รวมทั้งภาษาญี่ปุ่นต้นฉบับด้วย ภาพยนตร์โทรทัศน์เรื่อง Champion Road ออกอากาศในอเมริกาเหนือเมื่อวันที่ 9 มกราคม 2007 ไม่มีแผนที่จะออกอากาศ OVA, Mashiba vs. Kimura เนื่องจากยอดขายแผ่นดีวีดีของซีรีส์ชุดนี้ไม่ค่อยดีนัก ในเดือนกันยายน 2020 Discotek Media ประกาศว่าพวกเขาได้รับลิขสิทธิ์ในซีรีส์มังงะเรื่องนี้ รวมถึงตอนทั้ง 76 ตอน, Champion Road และ OVA Mashiba vs. Kimura ที่ออกอากาศเป็นครั้งแรกในอเมริกาเหนือ แผ่นบลูเรย์ชุดแรก (ตอนที่ 1–24) วางจำหน่ายเมื่อวันที่ 26 มกราคม 2021 ชุดที่สอง (ตอนที่ 25–48) วางจำหน่ายเมื่อวันที่ 30 มีนาคม 2021
ตัวละครในภาคอนิเมะ > ตัวละครหลัก

มาคุโนอุจิ อิปโป (幕内)
คาโบงาวะ เก็นจิ (鴨川源二)
ทาคามูระ มาโมรุ (鷹村 守)
มิยาตะ อิจิโร่ (宮田一郎)
อาโอกิ มาซารุ (青木 勝)
คิมูระ ทัตสึยะ (木村達也)
ยางิ ฮารุฮิโกะ (八木晴彦)
อิตางากิ มานาบุ นักชกรุ่นเฟเธอร์เวท สังกัดค่ายคาโมงาวะ เป็นนักชกที่อยู่รุ่นเดียวกับอิปโป มาอยู่ค่ายเดียวกับอิปโปเพราะนับถือในฝีมือของอิปโปมาก มีนิสัยร่าเริง และมีความสามารถในเชิงชกระดับอัจฉริยะเนื่องจากมีประสาทสัมผัสที่เหนือกว่านักชกคนอื่นๆจึงสามารถหลบหมัดคู่ต่อสู้ได้อย่างง่ายดาย ท่าไม้ตายคือหมัดเม่น (หมัดที่รัวใส่คู่ต่อสู้อย่างรวดเร็วและแม่นยำเหมือนการสลัดขนของเม่น)
ตัวละครในภาคอนิเมะ > ตัวละครอื่นๆ (นักมวย)

ยามาดะ นาโอมิจิ (山田直道)
โอดะ ยูซึเกะ (小田裕介)
ฟูจิวาระ โยชิโอะ (藤原義男)
เจสัน โอซึมะ (ジェイソン・尾妻)
โคบาชิ เคนตะ (小橋健太)
ฮายามิ ริวอิจิ (速水龍一)
มาชิบะ เรียว (間柴 了)
เซนโด ทาเคชิ (千堂武士)
จิมมี่ ศรีฟ้า (ジミー・シスファー)
ซาเอกิ ทาคุมะ (冴木卓麻)
อเล็กซานเดอร์ วอรูค ซานคีเยฟ (ญี่ปุ่น:アレクサンダー・ヴォルグ・ザンギエフ, อังกฤษ:Alexander Volg Zangief)
ดาเตะ เอจิ (伊達英二)
พรชัย ชูวัฒนา (ญี่ปุ่น:ポンチャイ・チュワタナ, อังกฤษ:Ponchai Chuwatana)
ชิเงตะ อากิระ (茂田 晃)
ซานาดะ คาซึกิ (真田一機)
ซาวามูระ ริวเฮ
ตัวละครในภาคอนิเมะ > ตัวละครอื่นๆ

มาคุโนอุจิ ฮิโรโกะ (幕之内寛子) เกิดวันที่ 12 พฤศจิกายน ค.ศ. 1949 กรุ๊ปเลือด O แม่ของอิปโป (CV:เทราอุจิ โยริโกะ)
มาชิบะ คุมิ (間柴久美) เกิดวันที่ 21 มีนาคม ค.ศ. 1974 กรุ๊ปเลือด O น้องสาวของมาชิบะที่เป็นแฟนกับอิปโป(CV:โคบายาชิ ซานาเอะ)
อุเมซาว่า มาซาฮิโกะ (梅沢正彦) เกิดวันที่ 3 ตุลาคม ค.ศ. 1973 กรุ๊ปเลือด AB ในอดีตชอบรังแกอิปโป แต่ตอนนี้เป็นเหมือนเพื่อนสนิทที่รู้ใจกันมากที่สุด (CV:มาโดโนะ มิตสึอากิ)
ฟูจิอิ มิโนรุ (藤井 稔) เกิดวันที่ 6 มิถุนายน ค.ศ. 1969 กรุ๊ปเลือด B ผู้สื่อข่าวนิตยสารบ็อกซิ่งแฟนรายเดือน (CV:โอโนะ เคนอิจิ)
อีมูระ มาริ (飯村真理) ผู้สื่อข่าวนิตยสารบ็อกซิ่งแฟนรายเดือน (CV:ชิโนฮาระ เอมิ)
หมอยามางุจิ (山口先生) แพทย์หญิงผู้เชี่ยวชาญทางด้านกระดูก อดีตเคยเป็นนักยูโด และมีฝีมือถึงขั้นชนะเลิศระดับประเทศมาแล้ว เป็นคนรักษาหมัดขวาของอิปโปจนหายเป็นปกติ (CV:โคบายาชิ ยูโกะ)
โทมิโกะ (トミ子) เพื่อนของคุมิ เป็นแฟนสาวของอาโอกิ (CV:สึดะ โชโกะ)
เนโกตะ กินปาจิ (猫田銀八) เจ้าของกิจการบ้านพักบนภูเขา เป็นทั้งเพื่อนและคู่แข่งของคาโมงาวะมาตั้งแต่สมัยหนุ่มๆ มีทักษะทางมวยสูงมาก (CV:นางาอิ อิจิโร่)
ฮามะ ดันคิจิ (浜 団吉) เพื่อนของคาโมงาวะ เป็นเทรนเนอร์ที่ฝึกสอนมวยให้กับซานาดะ (CV:คาโต้ เซโซ)
รายชื่อตอน

1. First step
2. Fruits of Labor
3. Tear of Joy
4. Shadow boxing
อิตาแอร์เวย์

อิตาแอร์เวย์ (อังกฤษ: ITA Airways, อ่านว่า: อิ-ตา-แอร์-เวย์) เป็นสายการบินประจำชาติอิตาลี โดยมีฐานการบินหลักที่ท่าอากาศยานเลโอนาร์โด ดา วินชี-ฟีอูมีชีโนในกรุงโรม อิตามีรัฐบาลอิตาลีเป็นเจ้าของผ่านกระทรวงการคลังอิตาลี โดยได้เข้าครอบครองสายการบินอาลีตาเลีย อดีตสายการบินประจำชาติของอิตาลี สายการบินบินไปยังจุดหมายปลายทางภายในประเทศ ยุโรป และข้ามทวีปกว่า 70 แห่ง อิตาแอร์เวย์เป็นหนึ่งในสมาชิกของพันธมิตรทางการบินสกายทีม
กิจการองค์กร > กรรมสิทธิ์และสำนักงาน

รัฐบาลอิตาลีเ็ยเจ้าของของอิตาแอร์เวย์ ผ่านทางกระทรวงการคลังของอิตาลี สำนักงานของสายการบินจึงตั้งอยู่ในกระทรวง
อิตาแอร์เวย์มี อัลเฟรโด อัลตาวิลล่า เป็นประธาน และมี ฟาบิโอ ลาซเซรินี เป็นซีอีโอ
กิจการองค์กร > อัตลักษณ์องค์กร

โลโก้ของไอทีเอ จะสีขาว ส่วนของตัวอักษร A เป็นสีแดง โลโก้ของสายการบินมีการนำชุดสีอิตาเลียนมาใช้ (แดง, ขาว, และเขียว)
จุดหมายปลายทาง

ณ เดือนเมษายน ปี 2023 อิตาแอร์เวย์ให้บริการปลายทาง 64 แห่งในยุโรป, เอเชีย, แอฟริกา, อเมริกาเหนือ, และอเมริกาใต้
จุดหมายปลายทาง > พันธมิตรทางการบิน

อิตาแอร์เวย์เป็นสมาชิกของสกายทีม เมื่อวันที่ 29 ตุลาคม ค.ศ. 2021
จุดหมายปลายทาง > ข้อตกลงการบินร่วม

อิตาแอร์เวย์ได้ทำข้อตกลงการบินร่วมกับสายการบินดังต่อไปนี้
อาเอโรลิเนอัสอาร์เฆนตินัส
อาเอโรเมฆิโก
แอร์บอลติก
แอร์คอร์ซิกา
แอร์ยูโรปา
แอร์ฟรานซ์
แอร์เซอร์เบีย
ออล นิปปอน แอร์เวย์
อาเบียงกา
อาซูลบราซิลเลียนแอร์ไลน์
บัลแกเรียแอร์
ไชนาแอร์ไลน์
ไชนาเซาเทิร์นแอร์ไลน์
โครเอเชียแอร์ไลน์
เช็กแอร์ไลน์
เดลตาแอร์ไลน์
เอมิเรตส์
เอธิโอเปียนแอร์ไลน์
สายการบินเอทิฮัด
การูดาอินโดนีเซีย
ไห่หนานแอร์ไลน์
เคนยาแอร์เวย์
เคแอลเอ็ม
โคเรียนแอร์
คูเวตแอร์เวย์
ลักซ์แอร์
มิดเดิลอีสต์แอร์ไลน์
เพกาซัสแอร์ไลน์
รัวยาแลร์มาร็อก
รอยัลจอร์แดเนียน
เซาเดีย
ตัปแอร์ปูร์ตูกัล
ตารอม
เวียดนามแอร์ไลน์
เซี่ยเหมินแอร์
จุดหมายปลายทาง > ข้อตกลงระหว่างสายการบิน

อิตาแอร์เวย์มีข้อตกลงกับสายการบินดังต่อไปนี้:
ออสเตรียนแอร์ไลน์
ลุฟท์ฮันซ่า
นีโอซ์
ควอนตัส
สวิสอินเตอร์แนชนัลแอร์ไลน์
เทรนอิตาเลีย (ทางรถไฟ)
เวอร์จินแอตแลนติก
วิสตารา
ฝูงบิน

ณ เดือนมีนาคม ค.ศ. 2024 อิตาแอร์เวย์มีเครื่องบินประจำการในฝูงบิน ดังนี้:
| เครื่องบิน | ประจำการ | สั่งซื้อ | ผู้โดยสาร> B | ผู้โดยสาร> E+ | ผู้โดยสาร> E | ผู้โดยสาร> รวม | ผู้โดยสาร> อ้างอิง | หมายเหตุ |
| --- | --- | --- | --- | --- | --- | --- | --- | --- |
| แอร์บัส เอ220-100 | 3 | 8 | – | – | 125 | 125 |  |  |
| แอร์บัส เอ220-300 | 8 | 7 | – | – | 148 | 148 |  |  |
| แอร์บัส เอ220-300 | 8 | 7 | – | – | 149 | 149 |  |  |
| แอร์บัส เอ319-100 | 11 | — | – | – | 144 | 144 |  |  |
| แอร์บัส เอ320-200 | 25 | — | – | – | 171 | 171 |  |  |
| แอร์บัส เอ320-200 | 25 | — | – | – | 174 | 174 |  |  |
| แอร์บัส เอ320-200 | 25 | — | – | – | 180 | 180 |  |  |
| แอร์บัส เอ320นีโอ | 15 | 4 | – | – | 180 | 180 |  |  |
| แอร์บัส เอ321นีโอ | 4 | 5 | 12 | 12 | 141 | 165 |  |  |
| แอร์บัส เอ330-200 | 7 | — | 20 | 17 | 219 | 256 |  | จะถูกปลดประจำการและทดแทนด้วยแอร์บัส เอ330-900 |
| แอร์บัส เอ330-900 | 8 | 10 | 30 | 24 | 237 | 291 |  |  |
| แอร์บัส เอ350-900 | 6 | – | 33 | – | 301 | 334 |  | จะติดตั้งที่นั่งชั้นประหยัดพรีเมียมใหม่ในกลางปี 2024 |
| แอร์บัส เอ350-900 | 6 | – | 33 | 24 | 262 | 319 |  |  |
| รวม | 87 | 34 |  |  |  |  |  |  |
อิตาแอร์เวย์มีอายุฝูงบินเฉลี่ย 8.3 ปี
ฝูงบิน > ลวดลายเครื่องบิน

ลวดลายของเครื่องบินได้รับการออกแบบใหม่และโทนสีใหม่ โดยมีสีน้ำเงินสำหรับลำตัวเครื่องบินและสีขาวสำหรับปีก และโลโก้ "ITA Airways" สีขาว โดยมีส่วนหนึ่งของตัวอักษร A สีแดงและสีอิตาลีสามสีที่ส่วนท้าย
การบริการ > โปรแกรมสะสมไมล์

Volare คือโปรแกรมสะสมไมล์ของอิตาแอร์เวย์ ซึ่งลูกค้าจะได้รับคะแนนตามไมล์ที่บินกับสายการบิน
ดูเพิ่ม

อาลีตาเลีย
แอร์บัส เอ220-100 ของอิตาแอร์เวย์
แอร์บัส เอ330-900 ของอิตาแอร์เวย์
แอร์บัส เอ350-900 ของอิตาแอร์เวย์
เพลงรักสองหัวใจ

| --- | --- |
เพลงรักสองหัวใจ

四月は君の嘘 (Shigatsu wa Kimi no Uso)
แนว: นาฏกรรมเรื่องรัก
มังงะ
เขียนโดย: Naoshi Arakawa
สำนักพิมพ์: โคดันชะ
นิตยสาร: Monthly Shōnen Magazine
กลุ่มเป้าหมาย: โชเน็ง
ตีพิมพ์ตั้งแต่: 6 เมษายน ค.ศ. 2011 – 6 กุมภาพันธ์ ค.ศ. 2015
จำนวนเล่ม: 11 (หนังสือ)
อนิเมะโทรทัศน์
กำกับโดย: Kyōhei Ishiguro
เขียนบทโดย: Takao Yoshioka
ดนตรีโดย: Masaru Yokoyama
สตูดิโอ: เอ-1 พิกเจอร์ส
ถือสิทธิ์โดย: ออสตราเลเชีย Madman Entertainmentบริติชไอลส์ Anime Limitedอเมริกาเหนือ Aniplex of America
เครือข่าย: ฟูจิเทเลวิชัน (โนะอิตะมินะ)
ฉาย:  9 ตุลาคม ค.ศ. 2014  –  19 มีนาคม ค.ศ. 2015
ตอน: 22 (รายชื่อตอน)
ไลต์โนเวล
Your Lie in April – A Six Person Etude
เขียนโดย: Yui Tokiumi
สำนักพิมพ์: โคดันชะ
กลุ่มเป้าหมาย: ผู้ชาย
ตีพิมพ์: 17 พฤศจิกายน ค.ศ. 2014
จำนวนเล่ม: 1
มังงะ
Shigatsu wa Kimi no Uso: Coda
เขียนโดย: Naoshi Arakawa
ตีพิมพ์: 17 สิงหาคม ค.ศ. 2016
จำนวนเล่ม: 1
โอวีเอ
Moments
กำกับโดย: Kazuya Iwata
เขียนบทโดย: Takao Yoshioka
ดนตรีโดย: Masaru Yokoyama
สตูดิโอ: เอ-1 พิกเจอร์ส
ฉาย: 15 พฤษภาคม ค.ศ. 2015
ความยาว: 23 นาที
ภาพยนตร์ไลฟ์แอคชัน
 Your Lie in April (2016) 
เพลงรักสองหัวใจ (ญี่ปุ่น: 四月は君の嘘, อักษรโรมัน: Shigatsu wa Kimi no Uso, แปลตรงตัว 'คำโกหกของคุณในเดือนเมษายน') เป็นซีรีส์มังงะญี่ปุ่นแนวนาฏกรรมเรื่องรัก (Romantic drama) เขียนเรื่องและวาดภาพโดยนะโอะชิ อะระกะวะ  ลงตีพิมพ์ในนิตยสารโชเน็งแมกกาซีนรายเดือนของโคดันชะตั้งแต่เดือนเมษายน ค.ศ. 2011 ถึงเดือนกุมภาพันธ์ ค.ศ. 2015 ทั้งยังได้รับการดัดแปลงเป็นซีรีส์อนิเมะโทรทัศน์ ภาพยนตร์ไลฟ์แอคชัน และไลต์โนเวลอีกด้วย
ซีรีส์มังงะเรื่องนี้มีจุดเริ่มต้นมาจากหนังสือการ์ตูนแบบจบตอนเดียวที่อะระกะวะส่งเข้าร่วมการแข่งขัน ซึ่งเขาอิงเค้าโครงเรื่องตามหนังสือการ์ตูนเหล่านี้และได้รับแรงบันดาลใจจากมังงะแนวดนตรี เช่น ปุปะจังหวะฮาและวุ่นรัก นักดนตรี เพลงรักสองหัวใจถูกดัดแปลงเป็นอนิเมะโทรทัศน์โดยสตูดิโอเอ-1 พิกเจอร์ส ออกอากาศในผังรายการโนะอิตะมินะของฟูจิเทเลวิชันตั้งแต่เดือนตุลาคม ค.ศ. 2014 ถึงเดือนมีนาคม ค.ศ. 2015 มีการออกอากาศในรูปแบบออริจินัลวิดีโอแอนิเมชัน (OVA) เมื่อเดือนพฤษภาคม ค.ศ. 2015 และในรูปแบบภาพยนตร์ไลฟ์แอคชันเมื่อเดือนกันยายน ค.ศ. 2016
มังงะเรื่องนี้ได้รับรางวัลมังงะโคดันชะครั้งที่ 37 ประเภทโชเน็งใน ค.ศ. 2013 เพลงรักสองหัวใจมียอดจำหน่ายมากกว่า 5 ล้านเล่ม ณ เดือนมิถุนายน ค.ศ. 2017 อีกทั้งยังได้รับคำวิจารณ์ที่หลากหลาย โดยนักวิจารณ์ส่วนใหญ่ให้การชื่นชมต่อโครงเรื่องและตัวละคร แต่วิพากษ์วิจารณ์ในเรื่องงานวาดและการถ่ายทอดอารมณ์ อย่างไรก็ตาม ในการดัดแปลงเป็นอนิเมะได้รับการชื่นชมในส่วนของโครงเรื่อง แอนิเมชัน และเพลงประกอบ
เนื้อเรื่อง

นักเปียโนอัจฉริยะ อาริมะ โคเซย์
เข้าแข่งขันและได้กลายเป็นชื่อดังในหมู่นักดนตรีเด็ก หลังจากแม่ของเขาที่ปากร้ายและไร้ความปราณี
บังคับให้เขาต้องเล่นเปียโนอย่างไร้อารมณ์ได้ตายไป เขาจึงเป็นโรคจิตที่สติแตก
และพักการแสดงเปียโนแสดงตอนอายุสิบเอ็ดปี ทำให้เขาไม่ได้ยินเสียงเปียโนอีกแม้หูจะปรกติดี
สองปีต่อมา
โคเซย์ยังไม่ได้จับเปียโนและมองเห็นโลกเป็นสีโมโนโครมที่ไม่มีสีอะไรเลย
สองปีต่อมาเขาได้เริ่มต้นชีวิตใหม่กับเพื่อนที่ดีของเขาสึบากิ และ วาตาริ จนกระทั่งวันหนึ่ง
เด็กผู้หญิงผู้เปลี่ยนแปลงทุกอย่าง 
มิยาโซโนะ คาโอริ อายุ 14 ปี
นักไวโอลินผู้กล้าหาญและรักอิสระ 
ผู้เล่นดนตรีแบบสะท้อนบุคลิกของตนเอง
ช่วยให้โคเซย์กลับไปยังโลกแห่งเสียงดนตรี
การแสดงที่อิสระและไม่เหมือนกับที่เขาเป็นอยู่
เธอก็พยายามช่วยผลักดันเขา 
และเขาก็ได้ตระหนักได้ว่าเขานั้นรักเธอ
ผลการตอบรับ

ได้รับรางวัลโชเน็งมังงะที่ดีที่สุดใน Kodansha Manga Awards  และได้เสนอชื่อเข้าชิงเป็นอันดับที่ 5 ของ Manga Taishō.
ภาคการ์ตูนญี่ปุ่นได้เป็นผู้ชนะ Sugoi Japan Award 2016 ของ หนังสือพิมพ์ Yomiuri Shimbun
ฮันนี่ เลมอน โซดา

ซีรีส์มังงะญี่ปุ่น
| --- | --- |
ฮันนี่ เลมอน โซดา

ハニーレモンソーダ (Hanī Remon Sōda)
แนว: โรแมนติก
มังงะ
เขียนโดย: มายุ มูราตะ [ja]
สำนักพิมพ์: ชูเอชะ
สำนักพิมพ์ภาคภาษาไทย: บงกช
ในเครือ: ริบบอน มาสคอต คอมิคส์ 
นิตยสาร: ริบบอน
กลุ่มเป้าหมาย: โชโจะ
ตีพิมพ์ตั้งแต่: 28 ธันวาคม พ.ศ. 2558 – ปัจจุบัน
จำนวนเล่ม:  27  20
ภาพยนตร์ฉบับคนแสดง
กำกับโดย: โคจิ ชินโตกุ
เขียนบทโดย: นามิ คิกกะวะ
ดนตรีโดย: เอริกะ ฟุคาซาวะ
ฉาย: 9 กรกฎาคม 2564 (2564-07-09)
ความยาว: 111 นาที
อนิเมะโทรทัศน์
กำกับโดย: ฮิโรชิ นิชิคิโอริ
เขียนบทโดย: อากิโกะ วาบะ
ดนตรีโดย: อากิระ โคเซมูระ
สตูดิโอ: เจซีสตาฟ
ถือสิทธิ์โดย: พลัสมีเดียเน็ตเวิร์คเอเชีย
เครือข่าย: ฟูจิทีวี (+Ultra)
เครือข่ายภาษาไทย: บิลิบิลิ อ้ายฉีอี้
ฉาย:  9 มกราคม พ.ศ. 2568  – ปัจจุบัน
ตอน: 10
Honey Lemon Soda ฮันนี่ เลมอน โซดา (ญี่ปุ่น: ハニーレモンソーダ, โรมาจิ: Hanī Remon Sōda) เป็นซีรีส์มังงะญี่ปุ่นที่เขียนและวาดภาพประกอบโดยมายุ มูราตะ ได้รับการตีพิมพ์ต่อเนื่องในนิตยสาร Ribon นิตยสารมังงะแนวโชโจะของชูเอชะ ตั้งแต่เดือนธันวาคม พ.ศ. 2558 โดยตีพิมพ์เป็นเล่ม(ทังโกบง)ทั้งหมด 27 เล่ม ณ เดือนธันวาคม พ.ศ. 2567 ซีรีส์การ์ตูนเรื่องนี้มียอดจำหน่ายมากกว่า 12 ล้านเล่ม ได้รับการดัดแปลงเป็นภาพยนตร์ฉบับคนแสดงเปิดตัวในเดือนกรกฎาคม พ.ศ. 2564 และซีรีส์โทรทัศน์อนิเมะที่ดัดแปลงโดยทีเอ็มเอสเอ็นเตอร์เทนเมนต์และแอนิเมชั่นทำโดยสตูดิโอเจซีสตาฟ เริ่มออกอากาศในเดือนมกราคม พ.ศ. 2568 ทางรายการ +Ultra ของช่องฟูจิทีวี
สื่อ > มังงะ

Honey Lemon Soda เขียนและวาดภาพโดยมายุ มูราตะ [ja] เริ่มตีพิมพ์ในนิตยสารมังงะแนวโชโจ Ribon ของสำนักพิมพ์ชูเอชะ เมื่อวันที่ 28 ธันวาคม พ.ศ. 2558 ณ เดือนธันวาคม พ.ศ. 2567 มีการตีพิมพ์เป็นแบบรวมเล่ม (ทังโกบง) ไปแล้วจำนวน 27 เล่ม
ได้รับการแปลและตีพิมพ์เป็นภาษาไทยโดยสำนักพิมพ์บงกช พับลิชชิ่ง ซึ่งได้รับการตีพิมพ์เป็นรูปเล่มไปแล้วจำนวน 22 เล่ม
สื่อ > มังงะ > จำนวนเล่ม

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  25 พฤษภาคม พ.ศ. 2559 | 978-4-08-867416-2 | 27 พฤษภาคม พ.ศ. 2563 | 978-616-09-2916-0 |
| 2 |  23 กันยายน พ.ศ. 2559 | 978-4-08-867431-5 | 8 สิงหาคม พ.ศ. 2563 | 978-616-09-2961-0 |
| 3 |  25 มกราคม พ.ศ. 2560 | 978-4-08-867443-8 | 19 กันยายน พ.ศ. 2563 | 978-616-09-2962-7 |
| 4 |  25 เมษายน พ.ศ. 2560 | 978-4-08-867459-9 | 17 กุมภาพันธ์ พ.ศ. 2564 | 978-616-09-3171-2 |
| 5 |  25 สิงหาคม พ.ศ. 2560 | 978-4-08-867470-4 | 30 มิถุนายน พ.ศ. 2564 | 978-616-09-3277-1 |
| 6 |  25 ธันวาคม พ.ศ. 2560 | 978-4-08-867483-4 | 25 สิงหาคม พ.ศ. 2564 | 978-616-09-3348-8 |
| 7 |  25 เมษายน พ.ศ. 2561 | 978-4-08-867497-1 | 22 กันยายน พ.ศ. 2564 | 978-616-09-3371-6 |
| 8 |  24 สิงหาคม พ.ศ. 2561 | 978-4-08-867510-7 | 18 ธันวาคม พ.ศ. 2564 | 978-616-09-3466-9 |
| 9 |  25 ธันวาคม พ.ศ. 2561 | 978-4-08-867524-4 | 30 เมษายน พ.ศ. 2565 | 978-616-09-3618-2 |
| 10 |  25 เมษายน พ.ศ. 2562 | 978-4-08-867545-9 | 29 มิถุนายน พ.ศ. 2565 | 978-616-09-3688-5 |
| 11 |  23 สิงหาคม พ.ศ. 2562 | 978-4-08-867558-9 | 10 สิงหาคม พ.ศ. 2565 | 978-616-09-3721-9 |
| 12 |  25 ธันวาคม พ.ศ. 2562 | 978-4-08-867571-8 | 12 ตุลาคม พ.ศ. 2565 | 978-616-09-3779-0 |
| 13 |  24 เมษายน พ.ศ. 2563 | 978-4-08-867582-4 | 23 พฤศจิกายน พ.ศ. 2565 | 978-616-09-3796-7 |
| 14 |  25 สิงหาคม พ.ศ. 2563 | 978-4-08-867595-4 | 29 กรกฎาคม พ.ศ. 2566 | 978-616-09-4116-2 |
| 15 |  24 ธันวาคม 2020 | 978-4-08-867609-8 | 6 กันยายน พ.ศ. 2566 | 978-616-09-4130-8 |
| 16 |  23 เมษายน พ.ศ. 2564 | 978-4-08-867616-6 | 15 พฤศจิกายน พ.ศ. 2566 | 978-616-09-4197-1 |
| 17 |  21 กรกฎาคม พ.ศ. 2564 | 978-4-08-867628-9 | 13 มีนาคม พ.ศ. 2567 | 978-616-09-4342-5 |
| 18 |  25 พฤศจิกายน พ.ศ. 2564 | 978-4-08-867639-5 | 20 กรกฎาคม พ.ศ. 2567 | 978-616-09-4489-7 |
| 19 |  25 มีนาคม พ.ศ. 2565 | 978-4-08-867653-1 | 23 พฤศจิกายน พ.ศ. 2567 | 978-616-09-4648-8 |
| 20 |  25 กรกฎาคม พ.ศ. 2565 | 978-4-08-867672-2 | 8 มกราคม พ.ศ. 2568 | 978-616-09-4729-4 |
| 21 |  25 พฤศจิกายน พ.ศ. 2565 | 978-4-08-867687-6 | 15 กุมภาพันธ์ พ.ศ. 2568 | 978-616-09-4770-6 |
| 22 |  24 มีนาคม พ.ศ. 2566 | 978-4-08-867708-8 | 15 มีนาคม พ.ศ. 2568 | 978-616-09-4824-6 |
| 23 |  25 กรกฎาคม พ.ศ. 2566 | 978-4-08-867721-7 | — | — |
| 24 |  24 พฤศจิกายน พ.ศ. 2566 | 978-4-08-867737-8 | — | — |
| 25 |  24 เมษายน พ.ศ. 2567 | 978-4-08-867749-1 | — | — |
| 26 |  23 สิงหาคม พ.ศ. 2567 | 978-4-08-867771-2 | — | — |
| 27 |  24 ธันวาคม พ.ศ. 2567 | 978-4-08-867784-2 | — | — |
สื่อ > ภาพยนตร์ฉบับคนแสดง

ในเดือนกันยายน พ.ศ. 2563 มีการประกาศว่าซีรีส์เรื่องนี้กำลังได้รับการดัดแปลงเป็นภาพยนตร์คนแสดง โดยนำแสดงโดยมุราคามิ มาโคโตะ ราอูล สมาชิกสโนว์แมนในบทไค มิอุระ และไอ โยชิคาวะ รับบทอูกะ อิชิโมริ ภาพยนตร์เรื่องนี้กำกับโดยโคจิ ชินโตกุ อิงจากบทภาพยนตร์โดยนามิ คิกกาวะ เริ่มฉายในญี่ปุ่นวันที่ 9 กรกฎาคม พ.ศ. 2564 เพลงประกอบของภาพยนตร์เรื่องนี้คือ "Hello Hello" โดย Snow Man
สื่อ > อนิเมะ

ได้รับการดัดแปลงเป็นอนิเมะซีรีส์โทรทัศน์ประกาศเมื่อวันที่ 1 มีนาคม พ.ศ. 2567 ซีรีส์นี้ผลิตโดยทีเอ็มเอสเอ็นเตอร์เทนเมนต์ แอนิเมชันโดยสตูดิโอเจซีสตาฟ และกำกับโดยฮิโรชิ นิชิคิโอริ โดยมีอากิโกะ วาบะเป็นผู้เขียนบทซีรีส์ ไอมิ ทานากะเป็นผู้ออกแบบตัวละคร และอากิระ โคเซมูระแต่งเพลง เริ่มออกอากาศในวันที่ 9 มกราคม พ.ศ. 2568 ทางรายการ +Ultra ของช่องฟูจิทีวี เพลงเปิดของเรื่องคือ "Magic Hour" ส่วนเพลงปิดของเรื่องคือ "Wonderful World" ขับร้องโดย &Team ทั้งสองเพลง พลัสมีเดียเน็ตเวิร์คเอเชียได้รับลิขสิทธิ์ซีรีส์นี้ในเอเชียตะวันออกเฉียงใต้และจะออกอากาศทางช่อง Aniplus Asia
ดูเพิ่ม

นากาเรโบชิ เลนส์ มังงะอีกเรื่องหนึ่งของมายุ มูราตะ